KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. október 9-i rendkívüli ülésére)

TÁRGY: FURÁK ATTILA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata a 153/2013. számú Képv. test. határozat alapján bérbe adta az Önkormányzat tulajdonában lévő, Kiskőrös belterületi 3140/A/5. hrsz-on nyilvántartott, természetben Kiskőrös, Petőfi S. út 3. I. emelet 3. szám alatti 49 m2 alapterületű, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 loggia helyiségekből álló összkomfortos lakást Furák Attila részére 2014. szeptember 30. napjáig.
Furák Attila a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola pedagógusa, a tantestület meghatározó tagja, 2 gyermek édesapja, emellett a helyi művészeti iskolában is kiemelkedő munkát végez. 
Furák Attila kérelmet nyújtott be a lakásbérleti jogviszony meghosszabbítása iránt, mivel lakásproblémáját önhibáján kívül továbbra sem tudja megoldani, anyagi helyzete nem teszi lehetővé saját tulajdonú lakás megvásárlását, valamint piaci alapú albérlet fizetését, fenntartását. Kérelmét a munkáltató intézmény igazgatója is támogatja.
Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.

Furák Attila jelenlegi lakásbérlete esetében meghosszabbításra még nem került sor, szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

Figyelemmel arra, hogy Furák Attila a lakásproblémáját önhibáján kívül nem tudja továbbra sem megoldani, javasolom a mellékelt lakásbérleti szerződés szerint a lakásbérleti jogviszonynak a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola intézménnyel fennálló közalkalmazotti jogviszonya időtartamára, de legfeljebb 2 évvel történő meghosszabbítását.

Kiskőrös, 2014. október 6.

Domonyi László sk.


polgármester

HATÁROZAT-TERVEZET

1. Kiskőrös Város Önkormányzatának Képviselő-testülete egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendeletben foglaltak értelmében - figyelemmel arra, hogy lakásproblémáját önhibáján kívül nem tudja megoldani – az Önkormányzat és Furák Attila között fennálló lakásbérleti jogviszony az Önkormányzat üzleti vagyonát képező Kiskőrös belterületi 3140/A/5. hrsz-on nyilvántartott, természetben Kiskőrös, Petőfi S. út 3. I. emelet 3. szám alatti 49 m2 alapterületű összkomfortos bérlakásra 2014. október 01. napjától Furák Attila Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola intézménnyel fennálló közalkalmazotti jogviszonya időtartamára, de legfeljebb 2 évig terjedő időtartamra meghosszabbításra kerüljön.
2. A felek a lakásbérleti szerződés meghosszabbítása folytán a bérleti szerződést a határozatban foglaltak szerinti tartalommal közös megegyezéssel módosítják.

3. Kiskőrös Város Önkormányzatának Képviselő-testülete felhatalmazza a polgármestert a határozat mellékletét képező lakásbérleti szerződés-módosítás aláírására.

